Иван Бунин
Слънчев часовник

Превод от руски: Кирил Кадийски, 2003

chitanka.info

Часовникът с емайл, сред здрача плах

тиктакал леко и нетърпеливо,

отдавна спрял е. И расте коприва

в градините с камари смет из тях.

Махалото лъчисто, с бодър мах

измервало футляра, си почива,

завряно на тавана сред архива

и склепът тъне сред безимен прах.

Но аз — аз служих праведно и свято.

Мен слънцето злати ме по обяд,

нощта сребри ме, със звезди осята.

Позеленя и моят циферблат,

но Бог стрелката медено-зелена,

сам Бог я движи. С цялата вселена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.